SET ปิดเย็นบวก 1 จุด นลท.จับตาประชุม “เฟด”-เจรจาการค้าสหรัฐฯ-จีนปลายสัปดาห์นี้
SET ปิดเย็นบวก 1 จุด นลท.จับตาประชุม "เฟด"-เจรจาการค้าสหรัฐฯ-จีนปลายสัปดาห์นี้ โดยดัชนีปิดตลาดวันนี้ ที่ระดับ 1,625.03 จุด บวก 1.41 จุด หรือ 0.09% มูลค่าการซื้อขาย 4.8 หมื่นล้านบาท
28 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,625.03 จุด บวก 1.41 จุด หรือ 0.09% มูลค่าการซื้อขาย 4.8 หมื่นล้านบาท
10 หุ้นดันดัชนีวันนี้

ด้านนายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต กล่าวว่า ตลาดหุ้นไทยวันนี้เคลื่อนไหวลักษณะย่ำฐาน คล้ายคลึงกับตลาดหุ้นในภูมิภาคเอเชียที่อ่อนตัวลงมา อย่างไรก็ดียังมีมุมมองเชิงบวกต่อตลาดหุ้นไทยอยู่ในช่วงสั้นของสัปดาห์นี้
ส่วนแนวโน้มการลงทุนในวันพรุ่งนี้ (29 ม.ค.) นายอดิศักดิ์ คาดว่า ตลาดหุ้นไทยคงจะเคลื่อนไหวลักษณะย่ำฐานอย่างต่อเนื่อง เพื่อรอโอกาสในการปรับตัวขึ้น ปัจจัยหลักที่นักลงทุนกำลังให้ความสนใจและติดตามอยู่คือการประชุมของธนาคารกลางสหรัฐ (เฟด) และการเจรจาการค้าระหว่างสหรัฐฯ กับจีน ในวันที่ 30-31 ม.ค.นี้
นอกจากนี้ ให้ติดตามร่างข้อตกลงการถอนตัวของอังกฤษจากการเป็นสมาชิกของสหภาพยุโรป (Brexit) ซึ่งเป็นปัจจัยที่ตลาดยังมีความกังวล โดยรัฐสภาอังกฤษจะมีการอภิปรายและลงมติร่างข้อตกลง Brexit ในวันพรุ่งนี้ พร้อมให้กรอบการแกว่งไว้ที่ 1,620-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCC มูลค่าการซื้อขาย 2,965,737.20 ล้านบาท ปิดที่ 466 บาท เพิ่มขึ้น 14 บาท
PTT มูลค่าการซื้อขาย 2,174,522.22 ล้านบาท ปิดที่ 48.75 บาท ราคาไม่เปลี่ยนแปลง
PTTGC มูลค่าการซื้อขาย 2,087,185.52 ล้านบาท ปิดที่ 66.50 บาท ลดลง 0.50 บาท
PTTEP มูลค่าการซื้อขาย 1,742,451.75 ล้านบาท ปิดที่ 121.50 บาท ลดลง 3.00 บาท
CPALL มูลค่าการซื้อขาย 1,537,264.78 ล้านบาท ปิดที่ 77.50 บาท เพิ่มขึ้น 0.25 บาท
ตลาดหุ้นเอเชีย
